Sunny Afternoon

«Sunny Afternoon» er en hitsingel av gruppa The Kinks, skrevet av bandets leder Ray Davies.Intervju med Ray Davies på BBCs website Låta ble senere inkludert på LP-en Face to Face, og ga også tittel til et samlealbum i 1967.

Sangen har i likhet med deres forrige singel et visst Music Hall-preg, noe som brøt radikalt med den rå, upolerte rocken og gitarriffene de var blitt kjent for. Samtidig viste dette veien vider både for bandets musikalske utvikling og for Ray Davies som en av rockens største lyrikere og skarpeste iakttakere av engelsk middelklasseliv.

Singelen ble utgitt 3. juni 1966, og klatret helt til topps på de britiske platebaromentrene 7. juli 1966, og ble der i to uker. Den nådde nummer 1 i Irland 18 juli 1966. I Norge toppet den både VG-lista og Ti i skuddet. I USA nådde den opp til nummer 14. "Sunny Afternoon" ble plassert som nummer 200 på Pitchfork Medias list over de 200 beste sangene fra 1960-tallet.The 200 Greatest Songs of the 1960s.

Lanseringsvideoen for singelen viser bandet opptre i snøføyka.

 Norske versjoner 
Prima Vera og Finn Evensen har skrevet teksten til norske coverversjoner. Prima Veras versjon bærer tittelen «Svunnen tid». Evensens versjon heter «Unni i fra Son».

 Innspillinger 
 År Sangtittel Albumtittel Artist Tekstforfatter Platetype Platemerke og katalognummer1978«Svunnen tid»BrakaraPrima VeraPrima VeraLPRCA Victor PL 400291991«Unni i fra Son»BjelleklangFinn EvensenSingleRCA PB 45083

 Trivia 
Sangen er etter årtusenskiftet blitt brukt i en reklametrailer for Bulmers Irish Cider (Magners).
Sangen har blitt tatt opp på en rekke artister og gruppers repertoar. Stereophonics fremfører den på DVD-en Live at Morfa Stadium. Tidligere vokalist i indierockgruppa Space, Tommy Scott har tatt den med på albumet Reload, Jimmy Buffett på albumet Fruitcakes fra 1994, og Bob Geldof på gjenutgivelsen av The Vegetarians of Love. Tom Jones har også gjort sin versjon av låta på det suksessfulle come-back album Reload i 2000.

Referanser

Eksterne lenker
 Official Ray Davies Web Site
 The Official Ray Davies Forum – "The Old Grey Board"
  The Official Ray Davies Forum on YouTube



Kategori:Sanger fra 1966
Kategori:Singler fra 1966
Kategori:The Kinks
Kategori:Sanger skrevet av Ray Davies